रोशन (संगीतकार)

रोशन लाल नागरथ (१४ जुलाई १९१७ - १६ नवंबर १९६७), जिन्हें रोशन के नाम से जाना जाता है, एक भारतीय एसराज वादक और संगीत निर्देशक थे। वह अभिनेता और फिल्म निर्देशक राकेश रोशन और संगीत निर्देशक राजेश रोशन के पिता और ऋतिक रोशन के दादा थे।

 प्रारंभिक जीवन और शिक्षा 
रोशन का जन्म १४ जुलाई १९१७ को ब्रिटिश भारत के पंजाब प्रांत (अब पंजाब, पाकिस्तान) के गुजरांवाला में एक पंजाबी सारस्वत ब्राह्मण परिवार में हुआ था।Pran Neville (5 January 2018). . The Hindu (newspaper). Archived from the original on 27 October 2021. Retrieved 8 November 2019. उन्होंने कम उम्र में संगीत की शिक्षा शुरू की और बाद में लखनऊ के मैरिस कॉलेज में पंडित एस. एन. रतनजंकर (संस्थान के प्राचार्य) के प्रशिक्षण के तहत भाग लिया। रोशन मैहर के प्रसिद्ध सरोद वादक अलाउद्दीन खान के मार्गदर्शन में एक कुशल सरोद वादक बन गए। १९४० में, ऑल इंडिया रेडियो दिल्ली के कार्यक्रम निर्माता, ख्वाजा खुर्शीद अनवर ने रोशन को एसराज बजाने के लिए नियुक्त किया।

 कारकिर्दगी 
१९४८ में, रोशन एक हिंदी फिल्म संगीत निर्देशक के रूप में काम खोजने के लिए बॉम्बे आए और फिल्म सिंगर (१९४९) में संगीतकार ख्वाजा खुर्शीद अनवर के सहायक बने। रोशन बावरे नैन (१९५०) के साथ हिंदी फिल्म संगीत परिदृश्य पर उभरे जो एक बड़ी संगीत हिट बन गई।

१९६० का दशक रोशन के लिए स्वर्ण युग साबित हुआ। इस दौरान, रोशन ने बरसात की रात (१९६०), आरती (१९६२), ताजमहल (१९६३), चित्रलेखा, (१९६४),  ममता (१९६६),  देवर (१९६६) जैसे फिल्मोंका संगीत दिया।

रोशन की विशेषता फिल्म कव्वाली थी और इन रचनाओं के लिए उनकी व्यापक रूप से सराहना की गई थी। इन कव्वलीयों में कुछ प्रसिद्ध गीत थे: "ना तो कारवां की तलाश है" और "ये है इश्क इश्क" जो थे फ़िल्म बरसात की रात (१९६०) में, "निगाहे मिलाने को जी चाहता है"  जो थे फिल्म दिल ही तो है (१९६३) में और "वाकीफ हूं खूब इश्क के तरह से बयां से मैं" और "धुंधके लाऊ कहाँ से मैं" जो थे फिल्म बहू बेगम (१९६७) में।

 व्यक्तिगत जीवन और मृत्यु 
रोशन ने १९४८ में अपनी दूसरी पत्नी इरा मोइत्रा से शादी की और बॉम्बे चले गए। उनके बेटे राकेश रोशन (जन्म १९४९) और राजेश रोशन (जन्म १९५५) हैं।

रोशन २० साल से अधिक समय से दिल की समस्या से पीड़ित थे। एक सामाजिक सभा में भाग लेने के दौरान उन्हें अचानक दिल का दौरा पड़ा और ५० वर्ष की आयु में १६ नवंबर १९६७ को मुंबई, महाराष्ट्र, में उनका निधन हो गया।

 पुरस्कार 

 फ़िल्मफ़ेयर सर्वश्रेष्ठ संगीतकार पुरस्कार - ताजमहल  (१९६३) 

 संदर्भ 

श्रेणी:हिन्दी फ़िल्म संगीतकार
श्रेणी:फ़िल्मफ़ेयर पुरस्कार विजेता
श्रेणी:१९६७ में निधन
श्रेणी:1917 में जन्मे लोग